News Update: Meta เจ้าของ Facebook หุ้นพุ่ง 18% หลังปิดตลาด กำไรไตรมาส 1 ดีเกินคาด ผู้ใช้งานกลับมาเติบโตอีกครั้ง - FINNOMENA
Facebook รายงานกำไรไตรมาส 1 ดีเกินคาด ผู้ใช้งานกลับโตอีกครั้ง ดันราคาหุ้น Meta พุ่งแรงกว่า 18% หลังปิดตลาด แม้รายได้ส่วนอื่นน่าผิดหวัง
28 เม.ย. 2565

Facebook รายงานกำไรไตรมาส 1 ดีเกินคาด ผู้ใช้งานกลับโตอีกครั้ง ดันราคาหุ้น Meta พุ่งแรงกว่า 18% หลังปิดตลาด แม้รายได้ส่วนอื่นน่าผิดหวัง
📊 รายงานผลประกอบการไตรมาส 4 ของบริษัท
• กำไรต่อหุ้น (EPS): $2.72 สูงกว่าคาดการณ์ที่ $2.56
• รายได้: 27,910 ล้านดอลลาร์ ต่ำกว่าคาดการณ์ที่ 28,200 ล้านดอลลาร์
• จำนวนผู้ใช้งานต่อวัน: 1,960 ล้านคน สูงกว่าคาดการณ์ที่ 1,950 ล้านคน
• จำนวนผู้ใช้งานต่อเดือน: 2,940 ล้านคน ต่ำกว่าคาดการณ์ที่ 2,970 ล้านคน
• รายได้ต่อผู้ใช้งาน: $9.54 สูงกว่าคาดการณ์ที่ $9.50
ผลประกอบการของ Meta กลับมาสดใสอีกครั้ง จากงบไตรมาส 4 ของปีที่แล้วน่าผิดหวัง ทำให้ราคาหุ้นร่วง 26% หลังประกาศงบ เป็นวันที่แย่ที่สุดเป็นประวัติการณ์ เนื่องจากจำนวนผู้ใช้งานต่อวันลดลงเป็นครั้งแรก
หุ้น Meta สูญมูลค่าไปแล้วเกือบครึ่งในปี 2022 แต่ถ้าคืนนี้ (28 เม.ย.) ราคาหุ้นยังไปต่อและสามารถปิดบวกที่ 19.1% ได้ นี่จะกลายเป็นอีกวันที่ดีที่สุดของบริษัทนับตั้งแต่ ก.ค. 2013
นอกจากกำไรที่โตเกินคาด รายได้เฉลี่ยต่อผู้ใช้งานก็สูงกว่าคาดเช่นกัน แต่ตัวชี้วัดอื่นๆ รวมถึงผู้ใช้งานรายเดือนนั้นพลาดเป้า
รายได้ของ Facebook เพิ่มขึ้น 7% จากปีที่แล้ว ซึ่งเป็นครั้งแรกในประวัติศาสตร์ 10 ปีของ Facebook ในฐานะบริษัทมหาชนที่เติบโตด้วยตัวเลขเพียงหลักเดียว
สำหรับไตรมาสหน้า บริษัทคาดการณ์ว่า รายได้จะอยู่ที่ 28,000-30,000 ล้านดอลลาร์ โดยคำนึงถึงรายรับที่อ่อนตัวในไตรมาสแรกจากสงครามในยูเครน แต่ยังต่ำกว่าที่นักวิเคราะห์จาก Refinitiv คาดการณ์ที่ 30,600 ล้านดอลลาร์
กลุ่มธุรกิจซึ่ง Meta เรียกว่า Family of Apps ทำรายได้คิดเป็น 97.5% ของรายได้ในไตรมาสนี้ ส่วนรายได้ที่เหลืออีก 695 ล้านดอลลาร์ มาจาก Reality Labs ธุรกิจ Metaverse
กำไรจากธุรกิจ Family of Apps ลดลง 13% จากปีก่อนหน้า เหลือ 11,480 ล้านดอลลาร์ ด้าน Reality Labs ขาดทุนอยุ่ที่ 2,960 ล้านดอลลาร์
Dave Wehner CFO ของบริษัทกล่าวว่า การสูญเสียผู้ใช้งานในรัสเซียจากการควบคุมสื่อของประเทศจะทำให้จำนวนผู้ใช้งานต่อเดือนในยุโรปลดลงในไตรมาสหน้า ขณะที่ การโฆษณาอาจได้รับผลกระทบจากเงินเฟ้อและการเปลี่ยนแปลงระบบปฏิบัติการของ Apple และอาจส่งผลให้รายได้ปี 2022 หายไป 10,000 ล้านดอลลาร์
Sheryl Sandberg ซีอีโอของบริษัทกล่าวว่า ตอนนี้บริษัทกำลังเผชิญความท้าทาย แต่เมื่อพิจารณาถึงโอกาสที่ผู้โฆษณาต้องโฆษณาทั้งออฟไลน์และออนไลน์ Meta มีข้อได้เปรียบทางการแข่งขันที่แข็งแกร่งมากในระยะยาว
อ้างอิง: https://www.cnbc.com/2022/04/27/meta-fb-q1-2022-earnings.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Facebook
Mark Zuckerberg
Meta
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA